**D I S P O Z I Ţ I E**

**privind încetarea contractului individual de muncă al**

**domnului RAD AUREL, prin acordul părților**

Preşedintele Consiliului Judeţean Cluj,

Având în vedere conținutul Referatului nr. 39186/25.09.2024 al Direcției Generale Buget-Finanțe, Resurse Umane, privind încetarea contractului individual de muncă al domnului Rad Aurel, PAZNIC, gradația 5, la Compartimentul Pază și Securitate, din cadrul Direcției de Administrare și Exploatare a Stadionului ”Cluj Arena”, cu data de 26.09.2024, prin acordul părților;

Luând în considerare:

* Cererea domnului RAD AUREL nr. 38806/24.09.2024
* Acordul prealabil al conducerii Consiliului Județean Cluj;
* Nota de lichidare;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 190 alin. (3), alin. (4), art. 191 alin. (1) lit. a) și alin. (2) lit. b), art. 538 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 55 lit. b) din Legea nr. 53/2003, Codul muncii, republicată, cu modificările și completările ulterioare;
* art. 1 alin. (1), art. 7, art. 10 și art. 11 din Legea contenciosului administrativ nr. 554/2004, cu modificările și completările ulterioare;
* În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ cu modificările și completările ulterioare;

**d i s p u n e:**

**Art.1.** Cu data de 26.09.2024 încetează contractul individual de muncă al domnului RAD AUREL,PAZNIC, gradația 5, la Compartimentul Pază și Securitate, din cadrul Direcției de Administrare și Exploatare a Stadionului ”Cluj Arena”, prin acordul părților.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Cu ducerea la îndeplinire și punerea în aplicare a prevederilor prezentei dispoziții se încredințează Direcția Generală Buget-Finanțe, Resurse Umane- Serviciul Resurse Umane.

**Art. 4. (1)** Prezenta dispoziție se comunică prin poșta electronică Direcției Generale Buget-Finanțe, Resurse Umane - Serviciul Resurse Umane, precum și Prefectului Județului Cluj.

**(2)** Direcția Generală Buget-Finanțe, Resurse Umane-Serviciul Resurse Umane va comunica domnului RAD AUREL,prezenta dispoziție.

**PRESEDINTE CONTRASEMNEAZĂ :**

**Alin Tișe SECRETAR GENERAL AL JUDEŢULUI**

**Simona Gaci**

**Nr. 437 din 25 septembrie 2024**